

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts [pasts@livani.lv](mailto:pasts@livani.lv)

**IZRAKSTS**

**Līvānu novada pašvaldības domes**

**sēdes protokols**

LĪVĀNOS

2025. gada 29. maijā Nr.8-18

**18. Par telpu Rīgas ielā 113/117, Līvānos, Līvānu novadā nomas tiesību izsoli.**

Līvānu novada pašvaldība ir saņēmusi SIA „MEGA SARGS” (Reģ. Nr. 40003575463, juridiskā adrese Čiekurkalna 6. šķērslīnija 7A, Rīga, LV-1026) iesniegumu ar lūgumu iznomāt nedzīvojamās telpas Līvānu novada pašvaldības īpašumā esošajā būvē Rīgas ielā 113/117, Līvānos (kadastra apzīmējums 76110052409002), SIA „MEGA SARGS” biroja un apsardzes mobilās grupas darba vajadzībām.

Pamatojoties uz Līvānu novada pašvaldības domes 2024. gada 25. aprīļa sēdes lēmumu Nr. 4-6 „Par Līvānu pamatskolas likvidāciju,” telpu ar literu numuriem 42, 44, 45 un 47, kas atrodas Rīgas ielā 113/117, Līvānos, Līvānu novadā, ēkā ar kadastra apzīmējumu 76110052409002, nav pretrunā pašvaldības interesēm attiecībā uz tās iznomāšanu, jo tās netiek izmantotas pašvaldības vai tās iestāžu darbības nodrošināšanai.

No SIA „Latio” 2025. gada 9. maija vērtējuma Nr. V/25-1976 izriet, ka ēkā ar kadastra apzīmējumu 76110052409, kas atrodas Rīgas ielā 113/117, Līvānos, Līvānu novadā, telpām ar literu numuriem 42, 44, 45 un 47, kuru kopējā platība ir 16,8 m², tirgus nomas maksa ir 55 EUR mēnesī jeb 3,30 EUR/m², neiekļaujot PVN un komunālos maksājumus.

Publisko personu mantas iznomāšanas noteikumu 23. punkta regulējums nosaka, ka nomnieks tiek noskaidrots rakstiskā, mutiskā vai elektroniskā izsolē.

Pašvaldību likuma 4. panta pirmās daļas 12. punkts nosaka, ka pašvaldības autonomā funkcija ir sekmēt saimniecisko darbību pašvaldības administratīvajā teritorijā un sniegt tai atbalstu.

Pamatojoties uz Pašvaldību likuma 4. panta pirmās daļas 12. punktu, Publiskas personas finanšu līdzekļu un mantas izšķērdēšanas novēršanas likuma 3. panta otro daļu un 6.¹ panta pirmo un trešo daļu, Ministru kabineta 2018. gada 20. februāra noteikumu Nr. 97 „Publiskas personas mantas iznomāšanas noteikumi” 12., 23., 24., 25., 28., 29., 34., 57., 66., 79., 80., 94. punktu, ņemot vērā Līvānu novada pašvaldības domes 2024. gada 25. aprīļa lēmumu Nr. 4-6, SIA „LATIO” 2025. gada 9. maija vērtējumu Nr. V/25-1976, Līvānu novada pašvaldības dome atklāti balsojot ar 13 balsīm "Par" (Andrejs Bondarevs, Andris Vaivods, Dace Jankovska, Gatis Pastars, Ginta Kraukle, Ivans Matrosovs, Jānis Magdaļenoks, Kaspars Stikāns, Maija Spūle, Mārīte Vilcāne, Pēteris Romanovskis, Sanita Pinupe, Valdis Labinskis), "Pret" – nav, "Atturas" – nav, "Nepiedalās" – nav

NOLEMJ:

1. Nodot iznomāšanai telpas ar literu numuriem 42, 44, 45 un 47, ar kopējo platību 16,8 m², pašvaldības nekustamajā īpašumā Rīgas ielā 113/117, Līvānos, Līvānu novadā, ēkā ar kadastra apzīmējumu 76110052409002, rīkojot nomas tiesību mutisko izsoli.

2. Apstiprināt nomas objekta nosacīto nomas maksu 3,30 EUR/m², neiekļaujot PVN un komunālos maksājumus, mēnesī.

3. Apstiprināt telpu grupas ar literu numuriem 42, 44, 45 un 47. Rīgas ielā 113/117, Līvānos, Līvānu novadā nomas tiesību izsoles noteikumus (pielikumā).

4. Līvānu novada domes privatizācijas un pašvaldības mantas atsavināšanas komisijai organizēt nomas objekta izsoli.

5. Noteikt, ka atbildīgais par lēmuma izpildi ir Līvānu novada Centrālās pārvaldes Nekustamo īpašumu un vides pārvaldības nodaļas vadītājs.

6. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*: 1) nomas tiesību izsoles noteikumi uz 5 lpp.,

2) telpu nomas līguma projekts uz 4 lpp.

Sēdes vadītājs /paraksts/ Andris Vaivods

Sēdes protokolētāja /paraksts/ Inta Raubiška

IZRAKSTS PAREIZS

Līvānu novada Centrālās pārvaldes

Personāla vadības un administratīvās nodaļas vadītāja Inta Raubiška

Līvānos, 2025. gada 2. jūnijā